טומיריס

טומיריס וראש כורש, פורצלן פרנקנטל, סביב 1773
המלכה טומיריס מגלה שבנה ספרגאפיסס נלקח בחיים על ידי כורש. מאת יאן מוי (1535–1550).
רובנס]]

טומיריס הייתה מלכתם של המסגטים , אחד משבטי הסאקה (או הסקיתים) האיראנים ממרכז אסיה. טומיריס הובילה את המלחמה נגד ניסיונות הכיבוש של כורש, שליט האימפריה האחמנית, ולפי הרודוטוס הביסה אותו והביאה למותו.

== היסטוריה ==
=== רקע ===
טומיריס הייתה מלכת המסגטים, ששלטה לאחר מותו של בעלה.
=== מלחמה עם פרס ===
במטרה להשתלט על הממלכה של טומיריס דרך נישואין, כורש ביקש את ידה, אך היא הבינה את המניעים שלו וסרבה לו. בעקבות הדחייה כורש החליט לפלוש למסגטה, והחל לבנות גשר על נהר הארקסס כדי לחצות אותו עם הצבא שלו ולתקוף את מסגטה.

טומיריס יעצה לו להסתפק בממלכה שלו ולסגת, ובנוסף אמרה שאם יחליט בכל זאת להילחם בהם, הוא יכול לבחור אם לעשות זאת בצד שלה של הנהר או בצד שלו.

כורש התעלם מעצתה של טומיריס. הוא התייעץ עם יועציו והחליט להמשיך ולהילחם במסגטים. מרביתם אמרו לו לבחור להילחם בצד שלו, כך יהיה לו יתרון על המסגטים. לעומת זאת, קרויסוס ייעץ לו ההפך שכן אם הוא יפסיד בקרב על אדמתו שלו הוא יאבד אותה ואת שלטונו לכן עדיף להילחם בשטחיה של טומיריס. בכל מקרה, הוא הוסיף, מביש לתת לאישה לפלוש לו לטריטוריה. קרויסוס הציע לכורש לנצח בעזרת תכסיס, וזה אכן מה שהוא עשה. הוא חצה את הנהר, הכין בשרים וכוסות מלאות ביין, כאילו ערך משתה באוהלי הצבא, והשאיר במחנה שלו מעט אנשים שלא ייחס להם חשיבות. המסגטים, בפיקודו של בנה של טומיריס, ספרגפיסס (Spargapises), הגיעו למחנה, שחטו את אלה שהיו בו, וחגגו את ניצחונם באכילת הבשר ושתיית היין. אך מכיוון שלא היו מורגלים ליין (בדומה לשבטים נוודים אחרים באותה תקופה, הם שתו בעיקר קומיס), השתכרו והובסו ונטבחו בקלות על ידי כורש שחזר למחנה. שליש מהצבא המסגטי הושמד. ספרגפיסס נתפס על ידי כורש.

לאחר שנודע לטומיריס על שאירע לספרגפיסס, היא שלחה לכורש הודעה זועמת שבה דרשה שיחזיר לה את בנה ויעזוב את מסגטה. היא נשבעה בשמש, האל של המסגטים, שאם הוא לא יעשה זאת וימשיך להיות צמא לדם, היא "תיתן לו דם".

כורש התעלם מהדרישות והאיומים. ספרגיפסס, כשהתפכח והבין מה קרה, התחנן בפני כורש לשחרר אותו, ולאחר שכורש נענה להפצרותיו, הוא התאבד.

=== מותו של כורש ===
טומיריס עצמה הובילה את צבא המסגטים למלחמה, הביסה את הפרסים והשמידה את רוב צבאם. כורש נהרג בקרב, וטומיריס מצאה את גופתו, כרתה את ראשו ודחפה אותו למיכל מלא בדם תוך שהיא קוראת לכורש: "שתה את מנת הדם שחפצת בה!"

על פי מקורות בבליים, כורש מת ב-530 לפנה"ס.

== מורשת ==
טומיריס מקבלת את ראשו של כורש. מאת מתיה פריטי (1670-1672).
מתיה פריטי.]]
טומיריס הפכה לפופולרית באמנות ובספרות האירופית בתקופת הרנסאנס. קבלת ראשו של כורש על ידי טומיריס, או הכנסתו לתוך המיכל המלא בדם, היו נושאים נפוצים באומנות. טומיריס ייצגה, ביחד עם נשים אחרות, דוגמה לנשים שגברו על גברים בדרכים שונות. בין האמנים שציירו ופיסלו את טומיריס היו: פטר רובנס<ref></ref>, אלגריני<ref></ref>, לוקה פרארי<ref></ref>, מתיה פרטי<ref></ref> והפסל Severo Calzetta da Ravenna<ref></ref>.

במחזה המוקדם ביותר של שייקספיר, המלך הנרי השישי (חלק א'), הרוזנת מאוברן, בעודה ממתינה לבואו של לורד טלבוט, מזכירה את טומיריס (מערכה ב')<ref></ref>.

בשנת 1707 הועלתה לראשונה בלונדון האופרה טומיריס, מלכת סקיתיה <ref></ref>.

השם "טומיריס" אומץ גם בטקסונומיה הזואולוגית, עבור הסוג Tomyris בעשים<ref></ref>, וכן הסוג Tamyris בפרפרים<ref></ref>.

590 Tomyris הוא השם שניתן לאחד האסטרואידים<ref></ref>.

קזחסטן אימצה את טומיריס כגיבורה הלאומית שלה ומנפיקה מטבעות לכבודה.

== בתרבות מודרנית ==
* Toʻmarisning Koʻzlari (העיניים של טומיריס) הוא ספר שירים וסיפורים משנת 1984 מאת הסופר האוזבקי חורשיד דאברון<ref></ref>.
* Toʻmarisning Aytgani (אמרותיה של טומיריס) הוא ספר שירה משנת 1996 מאת המשוררת האוזבקית חלימה חודויברדייבה<ref></ref>.
* אולפן הסרטים הקזחסטני "Kazakhfilm" הוציא את הסרט Томирис (טומיריס (סרט)) בסוף 2019<ref></ref>.
* טומיריס מובילה את הסקיתים במשחק הווידאו Civilization VI<ref></ref>.
* ללהקת ההבי מטאל A Sound of Thunder שיר בשם "טומיריס", המבוסס על הדמות ההיסטורית, המופיע באלבומם השישי It Was Metal שיצא ב-2018<ref></ref>.

==קישורים חיצוניים==

== לקריאה נוספת ==
<div class="mw-content-ltr">
* 
* 
* 
*
*
*
*
</div>

== הערות שוליים ==

קטגוריה:לוחמות
קטגוריה:נשות אצולה
קטגוריה:מלכות
קטגוריה:מלכות בעת העתיקה
קטגוריה:נשים בעת העתיקה
קטגוריה:נשים במאה ה-6 לפנה"ס
קטגוריה:משפחות מלוכה שעל שמם כוכב לכת מינורי